L 383/16 Euroopan unionin virallinen lehti 28.12.2006 KOMISSION PÄÄTÖS, tehty 6 päivänä syyskuuta 2005, valtiontuesta Portugali — kahden Estaleiros Navais de Viana do Castelo S.A.:n rakentaman kemikaalisäiliöaluksen toimitusajan pidentäminen (tiedoksiannettu numerolla C(2005) 3268) (Ainoastaan portugalinkielinen teksti on todistusvoimainen) (ETA:n kannalta merkityksellinen teksti) (2006/946/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen ja erityisesti sen 88 artiklan 2 kohdan ensimmäisen alakohdan, ottaa huomioon Euroopan talousalueesta tehdyn sopimuksen ja erityisesti sen 62 artiklan 1 kohdan a alakohdan, ottaa huomioon laivanrakennusteollisuudelle myönnettävän tuen uusien sääntöjen vahvistamisesta annetun neuvoston asetuksen (EY) N:o 1540/98 ('), jäljempänä ”laivanrakennusasetus”, ja erityisesti sen 3 artiklan 2 kohdan, on mainittujen artiklojen mukaisesti kehottanut asianomaisia esittämään huomautuksensa (?) ja ottanut huomioon nämä huomautukset, sekä katsoo seuraavaa: I MENETTELY (1) Portugalin viranomaiset pyysivät 21 päivänä tammikuuta 2004 päivätyllä ja 29 päivänä tammikuuta 2004 komis- siossa saapuneeksi kirjatulla kirjeellä komissiota pidentä- mään kolmen vuoden toimitusaikaa, jonka kuluessa Estaleiros Navais de Viana do Castelo S.A.:n olisi pitänyt rakentaa kaksi kemikaalisäiliöalusta. Viranomaiset toimitti- vat komissiolle lisätietoja kirjeillä, jotka oli päivätty 1 päivänä huhtikuuta 2004 (kirjattiin saapuneeksi 2 päivänä huhtikuuta 2004), 11 päivänä kesäkuuta 2004 (kirjattiin saapuneeksi 15 päivänä kesäkuuta 2004) ja 24 päivänä elokuuta 2004 (kirjattiin saapuneeksi 31 päivänä elokuuta 2004). (2) Komissio ilmoitti Portugalille 20 päivänä lokakuuta 2004 päivätyllä kirjeellä päättäneensä aloittaa EY:n perustamis- sopimuksen 88 artiklan 2 kohdan mukaisen menettelyn kyseisen tuen vuoksi. (3) —Portugalin viranomaiset esittivät 23 päivänä marraskuuta 2004 päivätyllä ja 1 päivänä joulukuuta 2004 saapuneeksi kirjatulla kirjeellä huomautuksensa kyseisestä menettelystä. (1) EYVL L 202, 18.7.1998, s. 1. (?) EUVL C 308, 14.12.2004, s. 6. (4) Komission päätös menettelyn aloittamisesta julkaistiin Euroopan unionin virallisessa lehdessä (9). Komissio kehotti asianomaisia osapuolia esittämään huomautuksensa. Komissio sai huomautuksia asianomaisilta ja toimitti ne Portugalin viranomaisille, joilla oli mahdollisuus esittää näkemyksensä niistä. Portugali esitti huomautuksensa 3 päivänä maaliskuuta 2005 päivätyllä ja 7 päivänä maaliskuuta 2005 saapuneeksi kirjatulla kirjeellä. Komis- sion yksiköiden ja Portugalin viranomaisten välinen kuuleminen järjestettiin 22 päivänä huhtikuuta 2005. Portugalin viranomaiset esittivät lisää huomautuksia 23 päi- vänä toukokuuta 2005 päivätyllä ja 27 päivänä toukokuuta 2005 saapuneeksi kirjatulla kirjeellä. II YKSITYISKOHTAINEN KUVAUS TUESTA Ilmoitetussa toimenpiteessä on kyse sopimuskohtaisen toimintatuen myöntämisestä Estaleiros Navais de Viana do Castelo, S.A.:lle kahden öljy- ja kemikaalisäiliöaluksen — C 224 ja C 225 — rakentamiseen. Tuen määrä on 2 675 275 euroa alusta kohden. Portugalin viranomaiset ilmoittivat toimenpiteestä laivanra- kennusasetuksen (*) mukaisesti. Laivanrakennusasetuksen 3 artiklassa sallitaan toimintatuen myöntäminen, kun alusten rakentamista koskeva sopimus on tehty ennen 31 päivää joulukuuta 2000 ja kun alukset toimitaan viimeistään kolmen vuoden kuluessa sopimuksen allekir- joittamisesta. Näistä syistä sopimuskohtaista toimintatukea ei saa myöntää aluksille, jotka toimitetaan yli kolme vuotta sopimuksen allekirjoittamisen jälkeen. Komissio voi kui- tenkin pidentää kyseistä kolmen vuoden määräaikaa asetuksen (EY) N:o 1540/98 3 artiklan 2 kohdan toisen ala- kohdan nojalla. Portugalin viranomaiset pyysivät komissiota pidentämään kolmen vuoden toimitusaikaa, jonka kuluessa Estaleiros Navais de Viana do Castelo S.A.:n olisi pitänyt rakentaa kaksi öljy- ja kemikaalisäiliöalusta. Portugalin viranomais- ten mukaan pyyntö on perusteltu kyseisen laivanrakennus- hankkeen teknisen monimutkaisuuden ja jäljempänä kuvailtujen ennalta arvaamattomien olosuhteiden vuoksi. (9) Ks. alaviite 2. (%) Ks. alaviite 1.